钦定古今图书集成/明伦汇编/官常典/第764卷 > 《旌忠祠》戴冠
## 钦定古今图书集成/明伦汇编/官常典/第764卷 > 《旌忠祠》戴冠

《唐琦》一卫士，初不闻名声。思欲报王仇，奋然竟捐生。
杀身虽易言，几人能果行。琦志不可夺，口与心自盟。
事在义与否，何计败与成。金石或可革，此心无变更。
死愿为厉鬼，生愿为干城。厉鬼杀寇贼，千城捍敌兵。
取我舍生义，愧彼偷生荣。中有一腔血，誓为吾君倾。
安知死庙食，但求生结缨。